O 28 d'octubre prencipió a selección pa reubicar a las mullers en Bergen-Belsen. Mas de 8000 mullers, Ana Frank, Margot Frank y Auguste van Pels incluidas, estioron tresladadas, pero Edith Frank se quedó dezaga. Se devantoron botigas pa acullir l'afluencia de prisioneros, entre ells Ana y Margot. Con l'aumento d'a población, s'incrementó rapidament a taxa de mortalidat a causa de malotías. Ana podió chuntar-se por un breu periodo con dos amigas, Hanneli Goslar (clamada «Lies» en o diario) y Nanette Blitz, qui sobrevivioron a la guerra. Contoron cómo Ana, espullada salvo por un troz de manta, les explicó que, infestada de piojos, se i heba despojado d'as suyas ropas. La describioron como calva, demacrada y tremolosa, pero manimenos a suya malotía les dició que yera mas preocupada por Margot, que o suyo estau pareixeba mas grieu. Goslar y Blitz no plegoron a veyer a Margot, que remanió en o suyo litera, masiau feble. Asinasmesmo, Ana les dició que yeran solas, y que os suyos pais heban muerto.